9. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 334 της 13/30 Μαΐου 1961 (ΦΕΚ Α΄ 90) Περί παροχής οδοντοϊατρικής περιθάλψεως εις τους ησφαλισμένους παρά τω Ταμείω Υγείας Ταχυδρομικού Προσωπικού. Έχοντες υπ’ όψει α) τας διατάξεις του άρθρ. 1 παρ. 2 εδάφ. 2 του Α.Ν. 1027/1946 «περί οργανώσεως της Κοινωνικής Προνοίας του Προσωπικού Τ.Τ.Τ.», τας διατάξεις της παρ. 5 του άρθρ. 85 του Νόμ. 1811/51 «περί Κώδικος καταστάσεως των Δημοσίων Διοικητικών Υπαλλήλων» εν συνδυασμώ προς τας διατάξεις του άρθρ. 7 παρ. 3 του Νόμ. 501/1947 και άρθρ. 8 παρ. 3 του Νόμ. 3076/1954, β)την υπ’ αριθ. 5882/17.5.58 απόφασιν του Υπουργού Συγκοινωνιών - Δημοσίων Έργων και γ)την υπ’ αριθ. 293/1961 γνωμοδότησιν του Συμβουλίου Επικρατείας, προτάσει του Ημετέρου επί των Συγκοινωνιών Υφυπουργού, απεφασίσαμεν και διατάσσομεν: Σελ. 108 Άρθρον μόνον.-1.Η κατά το άρθρ. 7 του από 31.5.1947 Β.Δ/τος «περί καταστατικών διατάξεων και λειτουργίας του Ταμείου Υγείας Προσωπικού Τ.Τ.Τ.» οδοντοϊατρική περίθαλψις των ησφαλισμένων παρέχεται δι’ οδοντοϊάτρων της ελευθέρας εκλογής του ησφαλισμένου ανηκόντων εις τον οικείον οδοντοϊατρικόν Σύλλογον και αποδεχομένων το τιμολόγιον του Ταμείου. 2.Η διαπίστωσις της ανάγκης παροχής οδοντοϊατρικής περιθάλψεως υφ’ ους όρους και καθ’ ην έκτασιν καθορίζεται εκάστοτε υπό του Διοικητικού Συμβουλίου του Ταμείου, ως και ο έλεγχος εκτελέσεως των σχετικών εργασιών γίνεται υπό ελεγκτού οδοντοϊάτρου. 3.Καθήκοντα ελεγκτού οδοντοϊάτρου εν μεν τη έδρα του Ταμείου εκτελεί ο κατόπιν αποφάσεως του Διοικητικού Συμβουλίου του Ταμείου επί συμβάσει ή επί μηνιαία αποζημιώσει προσλαμβανόμενος εις αντίστοιχον δια τα καθήκοντα ταύτα θέσιν οδοντιατρος, εις δε τας επαρχίας οδοντίατροι αμειβόμενοι κατ’ επίσκεψιν, τους οποίους ορίζει το αυτό Διοικητικόν Συμβούλιον. Εις τον αυτόν επί των Συγκοινωνιών Υφυπουργόν ανατίθεμεν την δημοσίευσιν και εκτέλεσιν του παρόντος. 22.Β.δ.9 Ταμείο Υγείας Ταχυδρομικού Προσωπικού 